4 Oktober is die 277ste dag van die jaar in die Gregoriaanse kalender (278ste in skrikkeljare). Daar volg nog 88 dae in die res van die jaar. 1159 – Octaviano de Monticelli word gekroon as Pous Victor IV. 1209 – Pous Innocentius III kroon Otto IV as keiser van die Heilige Romeinse Ryk. 1535 – Die eerste volledige Engelse vertaling van die Bybel is in Zürich, Switserland, gedruk. Die vertaling is deur William Tyndale en Miles Coverdale gedoen. 1582 – Spanje, Portugal, Pole, Litaue en dele van Italië vervang die Juliaanse kalender met die Gregoriaanse kalender, met die gevolg dat Donderdag 4 Oktober 1582 direk gevolg word deur Vrydag 15 Oktober 1582. 1644 – Pous Innocentius X word gekroon deur kardinaal Carlo de' Medici. 1676 – Pous Innocentius XI word gekroon deur kardinaal Francesco Maidalchini. 1886 – Amptelike stigtingsdag van die goudstad Johannesburg. 1929 – Die oorspronklike Tafelberg-kabelkar word in Kaapstad, Suid-Afrika, geopen.